IKIMOKYKLINIO UGDYMO GRUPĖS „ŽIEDELIAI“ NUOTOLINĖS UGDOMOSIOS VEIKLOS PLANAS

2020 m. balandžio 6–17 d.

**TEMA: „VELYKOS. GYVYBĖS ATBUDIMAS“**

Ką veiksime?

* **KALBĖSIME,** kodėl daugelis šeimų laukia ir džiaugiasi viena gražiausių pavasario švenčių – šv. Velykomis, kurios neatsiejamos nuo ryškiaspalvių verbų, kiaušinių marginimo, pražydintų medžių šakelių.

Pirmoji Velykų diena. Velykų dienos rytą šeima kėlėsi anksti (tikėta, kad jei per Velykas ilgai miegosi, galvą skaudės) ir prausėsi šaltu, lediniu vandeniu, nuplaudami ligas ir norėdami ilgai gyventi. Pirmoji Velykų diena skirta vaišėms ir būdavo kiek ramesnė, švenčiama tik šeimos rate – sakoma, kad, jeigu koks nesusipratėlis į svečius ateidavo, tai jo prie stalo sodinti negalima, jam reikia duoti kailinius blusinėti.

Antroji Velykų diena buvo skirta pramogoms, susitikimams su kaimynais, giminaičiais. Buvo einama į svečius, žaidžiami įvairiausi velykiniai žaidimai, šeimos linksminosi ir dainavo. Visi drauge ridendavo kiaušinius per lovelį, eidavo bukynių (dauždami tikrino kiaušinių stiprumą).

Trečioji Velykų diena Senovėje Velykos buvo švenčiamos tris dienas. Trečiąją Velykų dieną, kuri vadinama Ledų diena, reikėjo tinginiauti. Tikėta, kad, jeigu draudimo nepaisysi ir dirbsi, vasarą „ledai javus nukuls“, t. y. kruša sunaikins bebaigiantį bręsti derlių.

Atvelykis. Pirmasis sekmadienis po Velykų vadinamas Atvelykiu, Velykėlėmis, arba vaikų Velykomis, nes šią dieną karaliauja vaikai: dažo kiaušinius, žaidžia žaidimus. Taip pat yra tradicija būtent šią dieną aplankyti vaiko krikštatėvius (kitur krikštatėviai lanko vaikus).

Kintanti Velykų data. Tikriausiai net ir patys mažiausi pastebi, kad Velykos – kilnojama šventė, kurios data kasmet kinta, anksčiausiai Velykos gali būti švenčiamos kovo 22, vėliausiai – balandžio 25 dieną. Velykos švenčiamos pirmąjį mėnulio pilnaties sekmadienį po pavasario lygiadienio.

Pagoniškos Velykų šaknys. Velykos, kaip ir daugelis mūsų švenčiamų švenčių, turi pagoniškas šaknis, tačiau atėjus krikščionybei ši šventė buvo šiek tiek pakeista. Velykos buvo ir tebėra siejamos su gamtos atgimimu, atsibudimu po ilgos ir sunkios žiemos. Krikščionybei atėjus, šią šventę imta sieti dar ir su Kristaus prisikėlimu.

Per Velykas pabunda vėlės. Senovėje buvo tikėta, kad, atėjus pavasariui, nubunda ne tik gamta, bet ir anapusinis pasaulis, prisikelia vėlės (iš čia ir kilęs šventės pavadinimas). Vėlės klajoja iki pirmojo perkūno, kuris tarsi priverčia jas grįžti atgal ir vėl pasinerti į ramybę. Senoliai, bijodami vėlių ir norėdami joms įtikti, per Velykas lankydavo mirusiųjų kapus, ant jų padėdavo margintų kiaušinių.

<https://www.youtube.com/watch?v=pWiLgtrhYwc>

<https://www.youtube.com/watch?v=gkfMkRaNM4c>

<https://www.vaikams.lt/sventes/mini-spektaklis.html>

* **MINĖSIME** Saugaus eismo dieną (balandžio 6 d.), šią dieną, tėveliai, pakalbėkite, kokie pavojai tyko gatvėje, kaip reikia saugiai elgtis lauke, prisiminkite ir aptarkite keletą eismo ženklų, labiausiai patinkantį nupieškite pačių pasirinkta technika.

<https://www.youtube.com/watch?v=VyZSgY9H3EU>

<https://www.youtube.com/watch?v=wSF8r9E8Azw>

<https://www.youtube.com/results?search_query=saugaus+eismo+filmukai>

* **PASIMOKYKIME** eilėraštukų:

1. **Palei kelią**

Tupi kiškis palei kelią,

Dailiai margina kraitelę.

Čiūžt laputė, žvilgt kreivai:

- Vai, kiškuti, vai vai vai!

Tu, žvaireli, taip gražiai,

Tą kraitelę nudažei?

Tai kraitelė, tai marga,

Tartum genio uodega.

Margučius joje matau:

- Štiš, lapute,

Jie ne tau!

Z. Gaižauskaitė

1. **Velykų kiškis**

Eina kiškis takeliu

Su pintiniu krepšeliu.

O krepšelyje margučiai,

Duos kiškelis jų vaikučiams.

Kiekvienam dalins po vieną,

Kad Velykų šventės dieną

Būtų linksma ir smagu

Su kiškučio margučiu.

1. **VELYKOS**

Saulė šypsosi pro langą

Spinduliais parėmus dangų,

Klega paukščiai, gėlės kvepia

Puošdamos Velykų taką.

Vėl pavasaris pas mus.

Laikas puošti margučius.

* **PASIKLAUSYKIME** dainelių :

<https://www.youtube.com/watch?v=7HWKJ1zEHwg>

<https://www.youtube.com/watch?v=bWiX6WaIDnw>

<https://www.youtube.com/watch?v=HjtWBr8Hi44>

<https://www.youtube.com/watch?v=KiIVAGWTs2g>

<https://www.youtube.com/watch?v=N__xdpC_mf0>

https://www.youtube.com/watch?v=WweuZjkVtO4

* **PASIMANKŠTINKIME:**

<https://www.youtube.com/watch?v=GUTLdscoh3k>

<https://www.youtube.com/watch?v=wXU9KHKB47w>

<https://www.youtube.com/watch?v=WweuZjkVtO4>

* **ŽIŪRĖSIME,** kaip pasigaminti velykinių dekoracijų :

<https://www.youtube.com/watch?v=mGCedNvWHVE>

<https://www.youtube.com/watch?v=Ej6DSeYW1MU>

<https://www.youtube.com/watch?v=N0fbhI-X9v0>

* **GAMINSIME** savo margutį. Ant balto piešimo lapo nupieškite didelį kiaušinio trafaretą, leiskite vaikui pasirinkti norimas priemones, su kuriomis puoš margučio trafaretą. Tai gali būti spalvotos servetėlės (kurias plėšome ir klijuojame trafarete, jei tai baltos servetėlės, jas priklijavus nudažome akvarele arba guašu); taip pat galima trafaretą puošti plastilinu, modelinu, ištepus lipalu galima puošti įvairiomis sagutėmis ir kitokiomis smulkmenėlėmis, kurias galima rasti namuose. Taip pat galime puošti kiškio ar viščiuko trafaretus, juos išsikirpti ir žaisti drauge su šeimos nariais.

<https://www.google.lt/search?q=easter+colouring+stencils&sxsrf=ALeKk01hv7-QA51osvJciQqu5e1yLiE->

Pasigaminti iš spalvoto kartono trijų dydžių margučius (mažus, didesnius ir dideliu) ir pasimokyti rūšiuoti įtvirtinant sąvokas – mažas, didesnis, didžiausiais, skaičiuoti. Iš plastilino ar modelino, padedant tėveliams, nusilipdyti vazonėlį, margutį ar kitą norimč daiktą, išraižyti juos įvairiausiais raštais mediniu pagaliuku.

Papasakokite, tėveliai, savo vaikams, kaip jūs švęsdavot Velykas būdami vaikais, kokius žaidimus žaisdavot, kaip dažydavot ir ridendavot margučius, gal turite kokį savo šeimos paprotį ar išskirtinę marginimo techniką.

Atliktas užduotėles ir išmoktus eilėraštukus įamžinkite, išsaugokite. Perduosite kai susitiksime, arba galite siųsti elektroniniu paštu: [zburduliene@gmail.com](mailto:zburduliene@gmail.com)

Auklėtoja Ž. Burdulienė